કેતાને તેડી મંજરી મહેશ દવેની ચેમ્બરમાં દાખલ થતી અને કહેતી સર જુઓ એક નવો સ્ટાફ મેમ્બર આવ્યો છે, દવેને મંજરીના હાથમાં કેતાને જોતા આશ્ચર્ય થતુ પણ દવે સાહેબનો ચહેરો જોતા જ મંજુરી ખડખડાટ હતી પડતી અને કહેતી સર મેમ બહાર ઉભા છે. એકદમ અલ્લડ અને મસ્તીખોર છોકરી હતી, કયારેક તે બપોરે ચેમ્બર નોક કર્યા વગર અંદર આવી જતી, અને ટેબલ ઉપર પોતાનું લંચ બોકસ મુકતા કહેતી સર ચાખો તમારો ફેવરીટ હાંડવો બનાવ્યો છે. દવે મંજરી સામે જોઈ રહેતા, તે કહેતી સર બહુ વિચાર કરવાની જરૂર નથી, અને દવે સાહેબ હાંડવો ખાઈ લેતા, મંજરીને દવેની બારીક બારીક વાતોની ખબર હતી, તેમની પસંદ-નાપસંદ અને રંગોની પણ , તેમણે તેને પુછયુ પણ હતું મંજરી તને મારી વાતો કોણ કહે છે, પણ હસી પડતી, તે હસે ત્યારે એકદમ નિર્દોષ લાગતી, તે જવાબ આપતી નહીં. મહેશ દવેનો જન્મ દિવસ હોય, લગ્ન દિવસ હોય કે પછી કેતાનો જન્મ દિવસ તે સવારે અચુક મીઠાઈ અને ગીફટ લઈ ત્યાં પહોંચી જતી.